ศบค.พบผู้ป่วย “โควิด” ใหม่ 4 ราย มาจากตปท.-ติดเชื้อในปท. ดันยอดสะสม 3,731 ราย
ศบค.พบผู้ป่วย "โควิด" ใหม่ 4 ราย มาจากตปท.-ติดเชื้อในปท. ดันยอดสะสม 3,731 ราย
ศบค.พบผู้ป่วย "โควิด" ใหม่ 4 ราย มาจากตปท.-ติดเชื้อในปท. ดันยอดสะสม 3,731 ราย
24 ต.ค. 2563

ศูนย์บริหารสถานการณ์โควิด-19 (ศบค.) เผยสถานการณ์การแพร่ระบาดของไวรัสโควิด-19 ในประเทศวันนี้ว่า พบผู้ป่วยยืนยันติดเชื้อรายใหม่เพิ่ม 4 ราย เป็นผู้ที่เดินทางมาจากต่างประเทศและเข้าสถานกักกันที่รัฐจัดให้ (State Quarantine) ประกอบด้วย ออสเตรีย 1 ราย, ฮ่องกง 2 ราย และผู้ติดเชื้อในประเทศไทยจากจังหวัดสุราษฏร์ธานี 1 ราย
ทั้งนี้ ผู้ป่วยรายใหม่ 4 ราย มาจากต่างประเทศ 3 ราย โดยมาจากออสเตรีย 1 ราย เป็นหญิงไทย อายุ 38 ปี แม่บ้าน เข้า State Quarantine กรุงเทพฯ และจากฮ่องกง 2 ราย เป็นหญิงไทย อายุ 26 ปี รับจ้าง และหญิงไทย อายุ 38 ปี ผ่านการคัดกรอง ณ ด่านควบคุมโรค ส่วนผู้ติดเชื้อในประเทศไทย 1 ราย จากจังหวัดสุราษฎร์ธานี เป็นหญิงสัญชาติฝรั่งเศส อายุ 57 ปี เข้ารักษาโรงพยาบาลเกาะสมุย
ทั้งนี้ส่งผลให้มีจำนวนผู้ป่วยยืนยันสะสมล่าสุดอยู่ที่ 3,731 ราย เป็นผู้ป่วยที่ติดเชื้อภายในประเทศ 2,451 ราย และผู้ป่วยที่ตรวจพบในสถานกักกันที่รัฐจัดให้ 783 ราย ส่วนผู้ป่วยรักษาหายแล้วเพิ่มอีก 11 ราย รวมเป็น 3,529 ราย ยังมีผู้ป่วยรักษาตัวอยู่ในโรงพยาบาล 143 ราย ขณะที่ไม่มีผู้เสียชีวิตเพิ่มเติม โดยยอดผู้เสียชีวิตสะสมอยู่ที่ 59 ราย